Diari Oficial de la Generalitat Valenciana


Sumari del DOGV 6130, del 26-10-2009 (2009/11391)

RESOLUCIÓ de 14 de setembre de 2009, del director general per al Canvi Climàtic, per la qual s'acorda renovar en el Registre del Sistema Comunitari de Gestió i Auditoria Mediambientals (EMAS) la Caja de Ahorros del Mediterráneo.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11056


Data del document
:   14-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * registre de documents
    * Unió Europea
    * política de medi ambient
    * caixa d'estalvis
    * empresa privada
    * Comunitat Europea

RESOLUCIÓ de 14 de setembre de 2009, del director general per al Canvi Climàtic, per la qual s'acorda renovar en el Registre del Sistema Comunitari de Gestió i Auditoria Mediambientals (EMAS) la Caja de Ahorros del Mediterráneo. [2009/11678]  
Vista la sol·licitud presentada per la Caja de Ahorros del Mediterráneo s'emet la següent resolució de conformitat amb els següents,  
Antecedents de fet  
Primer. La Caja de Ahorros del Mediterráneo està inscrita en el sistema comunitari de gestió i auditoria ambientals (EMAS), amb el número ES-CV-000017, per als serveis de desenvolupament i prestació de productes i serveis financers adreçats als clients particulars, empreses i sector administració, als centres de:  
Av. Òscar Esplà, 37 - Alacant  
C/ Ebenisteria, 28 - Polígon de Babel - Alacant  
C/ Arquebisbe Loaces, 3, CP 03365 - Alacant  
C/ Sant Ferran, 40, CP 03283 - Alacant  
Av. d'Elx, 178 - Partida d'Aigua Amarga - Alacant  
Rambla de Méndez Núñez, 15 - Alacant  
Av. Alfons X, el Savi, 14 - Alacant  
Segon. D'acord amb els requisits del sistema comunitari de gestió i auditoria ambientals (EMAS), l'organització ha presentat anualment l'actualització de la declaració ambiental validada per verificador ambiental registrat.  
Tercer. L'organització ha presentat la declaració ambiental corresponent al 2008, validada per Aenor.  
Als anteriors fets s'apliquen els següents,  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat; i per l'Ordre de 5 de març de 1999, de la Conselleria de Medi Ambient, es crea i regula el registre de centres de la Comunitat Valenciana que tenen implantat un sistema de gestió ambiental d'acord amb els requisits del Reglament EMAS.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
Quart. El Reglament (CE) núm. 196/2006, de 4 de febrer de 2006, modifica l'annex I del Reglament (CE) núm. 761/2001 per a tenir en compte la Norma europea en ISO 14300:2004.   
Cinqué. En l'àmbit de la Comunitat Valenciana, mitjançant el Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 131/2007, de 27 de juliol, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes la creació, actualització i manteniment del registre de centres que tinguen implantat un sistema de gestió ambiental conforme al Reglament EMAS a la Comunitat Valenciana.  
Sisé. De conformitat amb l'ordre esmentada i el Reglament (CE) núm. 761/2001 poden ser objecte de renovació en el registre els centres i les organitzacions de la Comunitat Valenciana que tenen implantat i operatiu un sistema de gestió ambiental, d'acord amb el reglament comunitari, i tinguen la declaració ambiental validada per un verificador ambiental acreditat.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Renovar en el Registre Comunitari de Gestió i Auditoria Mediambientals (EMAS) conforme al Reglament (CE) 761/2001, modificat parcialment pel Reglament (CE) 196/2006, la Caja de Ahorros del Mediterráneo, per als serveis de desenvolupament i prestació de productes i serveis financers adreçats als clients particulars, empreses i sector administració, als centres de:  
Av. Òscar Esplà, 37 - Alacant  
C/ Ebenisteria, 28 - Polígon de Babel - Alacant  
C/ Arquebisbe Loaces, 3, CP 03416 - Alacant  
C/ Sant Ferran, 40, CP 03043 - Alacant  
Av. d'Elx, 178 - Partida d'Aigua Amarga - Alacant  
Rambla de Méndez Núñez, 15 - Alacant  
Av. Alfons X, el Savi, 14 - Alacant.  
Amb el número de registre, ES-CV-000017  
Segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental ha de ser actualitzada i validada anualment.   
De la mateixa manera, segons el que s'indica en el punt 2.9 de l'annex II del Reglament (CE) 761/2001, tots els elements del sistema de gestió ambiental han de ser revisats en un període no superior a 36 mesos, és a dir, abans del 6 de maig del 2012, i posteriorment ha de presentar-se la nova declaració ambiental validada davant d'aquesta Direcció General, segons el que disposa el punt 5.6 de l'annex V de l'esmentat reglament.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Paterna, 14 de setembre de 2009.- El director general per al Canvi Climàtic: Jorge Lamparero Lázaro.